Naumiesčio apskritis

Naumiesčio apskritis (arba Vladislavovo apskritis) (, ) buvo Suvalkų gubernijos apskritis Užnemunėje 1867–1919 m. Centras – Naumiestis (dabartinis Kudirkos Naumiestis). Iki I pasaulinio karo apskritis ribojosi su Suvalkų gubernijos Marijampolės ir Vilkaviškio apskritimis, Kauno gubernijos Kauno ir Raseinių apskritimis bei Prūsijos karalyste.

Gyventojai 

1867 m. apskrityje gyveno 64 396 žmonės, o 1890 m. gyveno 77 745 žmonės. Pagal 1897 m. Rusijos imperijos gyventojų surašymą apskrityje gyveno 67 295 žmonės, iš jų Naumiestyje 4 595 žmonės, Šakiuose 2 211 žmonių.

Tautinė sudėtis 

 Lietuviai – 82,75% (55 690);
 Žydai – 7,39% (4 974);
 Vokiečiai – 7,1% (4 793);
 Lenkai – 1,28% (867);
 Rusai – 0,9% (606);
 Ukrainiečiai – 0,4% (300);
 Totoriai – 0,01% (13);
 Gudai – 0,007% (5);
 Čeremisai – 0,004% (3);
 Čiuvašai – 0,001% (1);
 Kiti – 0,06% (43).

Istorija 

1913 m. apskrityje buvo 11 valsčių: Blagoslaventsvo valsčius, Dabravolės valsčius, Gelgaudiškio valsčius, Griškabūdžio valsčius, Kidulių valsčius, Lešnictvo valsčius, Sintautų valsčius, Svetošino valsčius, Šilgalių valsčius, Tamošbūdžio valsčius ir Zyplių valsčius.

 Apskritis sudaryta caro valdžios 1867 m. iš dalies Marijampolės apskrities,
 1867–1915 m. priklausė Rusijos imperijos Suvalkų gubernijai,
 1915–1916 m. Oberosto Suvalkų,
 1916–1917 m. Vilniaus-Suvalkų,
 1917–1918 m. Lietuvos sričiai.
 1919 m. apskritis panaikinta.

|-
| 1897 || 2292 || 67 295 || ||
 miestai: Naumiestis, Šakiai
 miesteliai: Gelgaudiškis, Griškabūdis, Kriūkai, Lekėčiai, Plokščiai, Sintautai
|-
| 1914 || 2292 || 88 300 || ||
|-
| 1917 || 1755 || 61 998 || ||
|}

Nuorodos 

 Aprašymas apie Naumiesčio apskritį Lenkijos Karalystės ir kitų slavų kraštų geografiniame žodyne, Tom XIII (Warmbrun – Worowo) z 1893 m. (lenk.);
 Aprašymas apie Rusijos imperijos valsčius ir apskritis (rus.);
 Rusijos imperijos 1897 m. gyventojų surašymo duomenys (rus.);
 Apskrities žemėlapis.

Šaltiniai